ROMÂNIA

JUDEŢUL TIMIŞ

MUNICIPIUL TIMIŞOARA
CONSILIUL LOCAL

COMISIA DE ATRIBUIRE SAU SCHIMBARE DE DENUMIRI

LA STRAZI, PARCURI, PIETE, ETC
PROCES VERBAL DE ŞEDINŢĂ din data 06.08.2013

Comisia de Atribuire sau Schimbare de Denumiri la Strazi, Parcuri, Piete, etc., constituită prin Dispozitia Primarului nr.2626/26.11.2008 si actualizata prin Dispozitiile nr.1389/20.07.2010, nr.66/12.01.2012, nr.1095/24.09.2012, respectiv nr.628/ 22.02.2013

Întrunită în data de 06.08.2013 ora 14.00, pentru a dezbate propunerile şi, solicitările cetăţenilor si instituţiilor de atribuire sau schimbare de denumiri la străzi, parcuri, pieţe, etc., înscrise pe ordinea de zi, a adoptat următoarele hotărâri:

1. ZONA CALEA ARADULUI - SERE

SE ATRIBUIE denumirea STRADA „D. I. ALDEA - TEODOROVICI” - stradă nouă situată între strada Tristan Tzara şi strada Horia Hulubei, perpendiculară pe acestea, în dreptul imobilului cu numărului poştal nr.50 de pe str. Tristan Tzara.

Denumirea a fost aprobată de  comisia municipală de denumiri în conformitate cu Procesul Verbal de Şedinţă din data 13.12.2012 şi de către Comisia Judeţeană de Denumiri conform adresei nr.SC2013-11370/22.04.2013 prin care Instituţia Prefectului ne-a transmis Hotărârea nr.30 a Comisiei Judeţene pentru atribuirea sau schimbarea de denumiri din 01.03.2013.

2. Solicitările nr. RU2013-14/15.01.2013 respectiv nr. SC2013-1048/15.01.2013 ale OFICIULUI PAROHIAL AL BISERICII EVANGHELICE LUTHERANE din Timişoara cu sediul în Piaţa Ionel I.C. Brătianu nr.2, prin preot KOVACS ZSOMBOR, de „a se dispune revenirea la vechea denumire a Pieţei” Ionel I. C. Brătianu în care se află Biserica şi anume „Piaţa Martin Luther”.


În conformitate cu Nomenclatorul Stradal Timişoara, există denumirea Strada „Martin Luther”, adiacentă pieţei în cauză.


Denumirea Pieţei „Ionel I. C. Brătianu” NU SE SCHIMBĂ.

3. Solicitarea nr. SC2013-1038/15.01.2013 a domnului CORNELIU NICOLAE VAIDA domiciliat pe B-dul 16 Decembrie 1989 nr.20 transmisă de către Direcţia de Mediu prin care acesta solicită schimbarea denumirii parcului „Rozelor” în „Parcul Wilhelm Muhle”.

Denumirea Parcului „Rozelor” NU SE SCHIMBĂ.

4. Adresa nr. SC2013-9217/02.04.2013 a doamnei DANIELA APOSTOLESCU domiciliată pe B-dul Mihai Eminescu nr.5 ap.3 prin care semnalează faptul că denumirea afişată pe plăcuţele care s-au pus, relativ recent, la mai multe poduri din Timişoara nu are legătură cu zona respectivă şi solicită corectarea acestei probleme de interes civic, întrucât plăcuţele pot crea confuzii şi derută în orientarea din oraş.


SE AMÂNĂ dezbaterea adresei nr. SC2013-9217/02.04.2013 a doamnei DANIELA APOSTOLESCU privind schimbarea denumirilor podurilor peste Bega din Municipiul Timişoara.

5. Adresa nr. SC2013-8696/28.03.2013 a GRĂDINIŢEI CU PROGRAM PRELUNGIT „ NIKOLAUS LENAU” de pe Str. General Grigorescu nr.3 transmisă de către Direcţia Instituţii Şcolare, Sanitare, Sportive şi Culturale - Compartimentul Şcoli prin care se solicită schimbarea numelui Grădiniţei cu Program Normal nr.8, arondată la această grădiniţă, în Grădiniţa cu Program Prelungit „Franz Lukas”.
SE SCHIMBĂ denumirea din GRĂDINIŢA CU PROGRAM NORMAL NR.8 în 

„GRĂDINIŢA CU PROGRAM PRELUNGIT „FRANZ LUKAS” ” - conform Anexei 1 la Procedura de atribuire a denumirilor unităţilor de învăţământ din sistemul naţional de învăţământ  preuniversitar, aprobată prin Ordinul nr.6564 din 13 decembrie 2011 al Ministerului Educaţiei, Cercetării, Tineretului şi Sportului, actualizat.

	Unitatea de învăţământ pentru educaţie timpurie
	GRĂDINIŢA

	Numele (nume de persona-lităţi ori evenimente istorice, politice, culturale sau de orice altă natură) / nr. …
	CU PROGRAM PRELUNGIT „FRANZ LUKAS”

	Localitatea
	TIMIŞOARA

	Nivelul şcolarizat
	PRE

	Adresa

Tel./fax/e-mail
	Str. Ghirlandei nr.2
0256-493450



Consiliul de administraţie al şcolii a aprobat schimbarea denumirii conform Procesului – Verbal nr.28 din data 12.02.2013.

Inspectoratul Scolar Judeţean Timiş a solicitat prin adresa nr.1775 din 19.03.2013  înregistrată la PMT cu nr. SC2013-007731/19.03.2013, atribuirea denumirii Grădiniţa cu Program Prelungit „Franz Lukas” Timişoara, str. Ghirlandei nr.2, întrucât mai există Grădiniţa cu Program Prelungit nr.8 Timişoara, str. Martir C-tin Radu nr.23 – unitate arondată la Colegiul Tehnic „Electrotimiş” Timişoara.

FRANZ LUKAS (n. 21 iunie 1856, Alexanderhausen – d. 9 noiembrie 1934 Temeswar), a fost profesor, a absolvit liceul în Szegedin şi Institutul Pedagogic din Ofen – Pest (Budapesta de azi), a lucrat 40 de ani (1881-1921) ca profesor la Şcoala Generală din Temeswar – Elisabethstadt şi în cele din urmă în calitate de director al Şcolii Elementare Temeswar – Josephstadt, a editat ziarul „Banater Schulbote.

Motivat de dragostea şi afecţiunea pentru poporul german din Banat şi de speranţa ca acesta să atingă un înalt nivel spiritual şi moral prin introducerea de unităţi de învăţământ cu predare în limba germană în sistemul instructiv – educativ al instituţiilor pedagogice şi-a donat casa situată în Elisabethstadt, str. Dr. Gh. Dragomir, nr.4, către Banatia Hausbau AG Deutsches Schülerheim (Compania Construcţii – Residence Studenţilor germane), cu obligaţia că acestea vor contribui cu 3000 lei pentru a construi Grădiniţa germană Elisabethstadt.

6. Adresa nr. WW2013 – 000718 / 11.04.2013 a domnului AROMANESEI RADU domiciliat pe Str. Timiş nr.20 sc.B ap.10 prin care acesta propune „înlocuirea denumirii bulevardului Republicii din Timişoara cu bulevardul România Mare”.


Denumirea bulevardului „Republicii” NU SE SCHIMBĂ în „România Mare”.


7. Adresa nr. SC2012 – 2210 / 23.01.2012 a domnului consilier Szabo Francisc transmisă de către Biroul aparatului permanent de lucru al Consiliului Local având anexat proiectul de hotărâre privind aprobarea montării, la limitele perimetrului administrativ – teritorial al municipiului Timişoara, de table inscripţionate cu denumirile istorice „Timişoara”, „Temesvár”, „Temeswar”, „Teмишвар”.

Adresa a rămas fără obiect întrucât plăcuţele au fost montate.

8. Adresa nr. UR2013 – 9974 / 13.06.2013 a domnului LELEA GHEORGHE domiciliat pe str. Pelicanului nr.33 prin care acesta solicită să analizăm situaţia străzii „care dintotdeauna a avut denumirea de strada PELICAN, iar din greşeală la Poliţia Timişoara a devenit PELICANI şi tot din greşeală la Primăria Municipiului Timişoara strada a devenit PELICANULUI”.


Denumirea străzii „PELICANULUI” NU SE SCHIMBĂ.

9. Adresa nr. UR2013 – 12186 / 19.07.2013 a domnului CÎTU IOAN – COSMIN domiciliat pe b-dul Victor Babeş nr.27, prin care acesta ne înaintează documentaţia conţinând „PLAN PARCELAR pentru imobilul cu nr. cad. A443/4/2/21 (teren pentru drum), înscris în C.F. nr. 406341 UAT TIMIŞOARA, pentru atribuire denumire stradă”.


Adresa nr. SC2013 – 18884 / 03.07.2013 a FUNDAŢIEI CULTURAL UMANITARĂ GENESA cu sediul pe str. Episcop Augustin Pacha nr.2 ap.28 prin care se solicită ca „una dintre străzile noi din Timişoara să poarte numele unui veritabil fiu al oraşului, care a fost eminentul scriitor şi susţinător al fenomenului cultural de masă EMIL ŞAIN”.


EMIL ŞAIN (n. 19 septembrie 1937, Pustiniş, Jud. Timiş – d. 11 decembrie 2012), a fost scriitor, a urmat cursurile Şcolii Medie Electrotehnică din Timişoara, Academia Ştefan Gheorghiu, Şcoala Populară de Artă, Timişoara, a funcţionat ca metodist la Consiliul Judeţean al Sindicatelor Timiş, coordonând activităţile cultural – literare ale artiştilor amatori, a debutat în presa cultural – literară în anul 1960, cu lucrări satirice, a fost colaborator permanent al Radiodifuziunii Române, în calitate de dramaturg a publicat şi un volum de teatru, a fondat în anul 1990 revista de satiră şi umor „Pardon”, a devenit membru al Uniunii Scriitorilor din România în anul 2006, a primit numeroase distincţii naţionale între care medalia Meritul Cultural, 1983 şi Diploma de excelenţă, acordată de Primăria Municipiului Timişoara în anul 2007 pentru promovarea imaginii Timişoarei în lume.

ZONA  MUREŞ-MUSICESU

SE ATRIBUIE denumirea   INTRAREA „EMIL ŞAIN” - intrare nouă situată între străzile Gavril Musicescu şi Mureş, perpendiculară pe str. Gavril Musicescu între imobilele cu numerele 125 şi 127.

10. Propunerea Serviciului Banca de Date Urbana si Cadastru de atribuire a denumirii STRADA „PETRE ISPIRESCU” aleii pietonale situată în prelungirea străzii Petre Ispirescu, între str. Timocului si malul canalului Bega, parcela nr. top.5798, ca urmare a adreselor domnnului IORDACHE STAN domiciliat pe str. Timocului nr.23, prin care acesta  a solicitat să-i comunicăm „dacă s-a răspuns la cererea adresată UR2012-009893 din 05.06.2012 privind un nou număr poştal pentru terenul deţinut de domnul Mureşan Lucian Emil şi doamna Mureşan Carmen Silvia”, situat pe str. Timocului nr.23”.

ZONA TIMOCULUI

SE ATRIBUIE denumirea  STRADA „PETRE ISPIRESCU” – tronson de alee pietonală nouă situată în prelungirea străzii Petre Ispirescu, între str. Timocului si malul canalului Bega.

11. Propunerea Serviciului Banca de Date Urbana si Cadastru de schimbare a denumirii BULEVRDULUI CONSTRUCTORILOR situat în Zona Calea Buziaşului, perpendicular pe Calea Stan Vidrighin, având în vedere faptul că mai există o stradă în Timişoara cu aceeaşi denumire şi anume STRADA CONSTRUCTORILOR, situată în zona Calea Sever Bocu.


Comisia municipală de denumiri propune schimbarea denumirii în BULEVRDUL „FRANCESCO ILLY”.

FRANCESCO ILLY (în limba maghiară: Illy Ferenc, n. 1892, Timişoara, Austro – Ungaria, acum România – d. 1956, Trieste, Italia), a fost un contabil financiar maghiar, contabil şi inventator de maşini de cafea, a crescut în Timişoara unde a studiat economia, după şcoala secundară s-a mutat la Viena, i-a fost acordat în anul 2013 din partea Primăriei Municipiului Timişoara titlul de cetăţean de onoare al Timişoarei post – mortem.

În 1933 Illy a fondat Illycaffè, care a inventat primul aparat automat de cafea, înlocuind apa presurizată cu abur. Illetta (numele aparatului automat de cafea) a devenit predecesorul aparatului de cafea expresso de astăzi.

ZONA  CALEA BUZIAŞULUI - CALEA STAN VIDRIGHIN


SE SCHIMBĂ denumirea în BULEVRDUL „FRANCESCO ILLY” - bulevardul cu denumirea „CONSTRUCTORILOR”, perpendicular pe Calea Stan Vidrighin, care îşi schimbă denumirea. 

12. Propunerea Serviciului Banca de Date Urbana si Cadastru de atribuire a denumirii STRADA „LUŢĂ IOVIŢĂ” tronsonului de stradă nouă situat în prelungirea străzii Luţă Ioviţă, situat la sud – est de str. Iuliu Podlipny, paralel cu str. Neajlov şi perpendicular pe str. Pavel Stoica.

ZONA CIARDA ROŞIE

SE ATRIBUIE denumirea  STRADA „LUŢĂ IOVIŢĂ” – tronson de stradă nouă situat în prelungirea străzii Luţă Ioviţă, situat la sud – est de str. Iuliu Podlipny, paralel cu str. Neajlov şi perpendicular pe str. Pavel Stoica.

13. Referatul domnului consilier municipal Flavius Boncea cu privire la schimbarea denumirii bulevardului Republicii în Bulevardul Regele Mihai I al României, referat prezentat comisiei în cadrul şedinţei din data de 06.08.2013.

Propunerea domnului consilier municipal Flavius Boncea va fi dezbătută în următoarea şedinţă a Comisiei de Atribuire sau Schimbare de Denumiri la Strazi, Parcuri, Piete, etc.
Comisia de Atribuire sau Schimbare de Denumiri la Strazi, Parcuri, Piete, etc.,
Preşedinte:
Diaconu Dan                 - viceprimar al Municipiului Timişoara

Membri:
Stoia Traian

 - viceprimar al Municipiului Timişoara



Emilian Sorin Ciurariu - director executiv al Direcţiei Urbanism



Flavius Boncea             - consilier municipal



Bogdan Ciprian -     mandatul domnului consilier municipal a încetat de drept


Wolf Elena

 - consilier municipal

Secretar:
Miron Frăţilă
             - consilier la Primăria Municipiului Timişoara
Red./Dact. MF. Expl. 2                                                                                                                                              

